康熙字典解释
【卯集中】【手字部】拜〔古文〕\ud84e\udf0a\ud84e\udf13\ud84b\udc1b\ud84b\udd3d\ud847\udd2c【唐韻】博怪切【集韻】【韻會】【正韻】布怪切,\ud840\udc24擺去聲。\ud84b\uddce字重文。【說文】楊雄說,拜,从兩手下也。【禮·郊特牲】拜,服也,稽首服之甚也。【疏】拜者,是服順也。【周禮·春官·大祝辨九\ud84b\uddce註】稽首,頭至地也。頓首,頭叩地也。空首,頭至手,所謂拜手也。吉拜,拜而后稽顙。凶拜,稽顙而后拜。奇讀爲奇偶之奇,謂一拜也。褒讀爲報,再拜是也。肅拜但俯下手,今時撎是也。振動,戰栗變動之拜也。【詩詁】一,稽首,謂下首至地稽留乃起。二,頓首,謂下手置首於地卽起。三,空首,謂下手首不至地。四,振動,謂恐悚迫蹙而下手。五,吉拜,謂雍容而下手。七,奇拜,謂禮\ud857\udcd1不再拜也。八,褒拜,謂答拜也。九,肅拜,謂直身肅容而微下手,如今婦人拜也。 又膜拜,舉兩手伏地而拜也。【\ud856\udc07天子傳】膜拜而受。 又【荀子·大略篇】平衡曰拜。【註】謂磬折,頭與腰平。 又朝廷授官曰拜。【史記·淮隂侯傳】至拜大將,乃信也。【後漢·左雄傳】拜除如流,缺動百數。 又屈也。【詩·召南】蔽芾甘棠,勿翦勿拜。【詩詁】攀下其枝,如人之拜也。 又草名。【爾雅·釋草】拜蔏藋。【註】疑卽商陸。本作\ud84b\uddce。【六書正譌】又作\ud84a\udef6。